Europa i Fokus

Europa i Fokus er en norsk, kristen frikirkelig (frittstående) stiftelse som ble stiftet i 1991 av Frantz Johansen. Hovedmålet er å hjelpe mennesker i nød, både åndelig og sosialt. 

Stiftelsen Europa i Fokus bygger på idealisme. Inntektene til drift av arbeidet kommer fra frivillige organisasjoner, støttepartnere, bedrifter, skoler og menigheter fra forskjellige kirkesamfunn. Stiftelsen driver et senter, med skole, yrkesskole, legetilsyn og sosialarbeidere for gatebarn.  Nødhjelpsenter sørger for daglig utdeling av mat, klær og medisinsk bistand på gaten. Utdelingen skjer fra restaurantbusser som kjører rundt i byen.

Europa i Fokus ser på mennesket som en helhet. Ved forkynnelsen av Evangeliets forvandlende kraft, ser vi hvordan mennesker får et nytt håp som på en positiv måte virker inn sosialt. Fedrene slutter å drikke og stjele og begynner heller å engasjere seg for familien sin. På den måten blir det bedre samhold, og familien blir samlet.

Kloakkbarna    
Frantz Johansen kalles kloakkbarnas far. Gjennom stiftelsen Europa i Fokus står Frantz Johansen sentralt i arbeidet med å redde barn og fattige familier i Romania. En viktig del av arbeidet er å redde barn fra det fryktelige livet nede i kloakksystemet i Romanias storbyer.    

Det var høsten 1994 at Frantz Johansen fikk sitt livs kall, da han underviste på et bibelseminar i București. Han møtte en liten sigøynerjente som spurte om penger til seg og sin ett år yngre, lamme bror. Gjennom samtalen med henne fikk han høre at hjemmet deres var blant rotter, mus og kakelakker nede kloakksystemet under gatene i București. Etter å ha fulgt henne ned i undergrunnen fikk han sitt livs sjokk. Der nede, i en fryktelig stank, kloakkvann, ekskrementer og i stummende mørke bodde tusener av barn og ungdom som hadde tatt tilflukt bort fra politi og mennesker som ville dem vondt.   

Dette gav Frantz Johansen et livskall. Uten midler begynte han sitt vanskelige arbeid med å redde disse barna opp fra den umenneskelige måten de levde under. Gjennom aviser, TV og radio ble hans arbeide kjent. I flere sterke TV-reportasjer om barna i kloakksystemet har han vært med å sette igang mange hjelpeaksjoner som har hjulpet tusener av barn inn i et normalt liv.

Liv & Lys 
Organisasjonen Liv & Lys er bygget opp takket være norske og svenske bidragsytere og er den største private hjelpeorganisasonen i Bucharest. Organisasonen har bygget opp mottakssenter, barnesenter, tenåringssenter, skoler, yrkesskole og et hybelhus for ungdom over 18 år. Leger, sykepleiere, sosialarbeidere og psykiatere gir barna den oppfølging som er nødvendig. Organisasjonen samarbeider tett med rumenske myndigheter. 

I februar 1997 ble en ny yrkesskole innviet, et bygg på 500 m².  Det undervises i data, tresløyd, søm, keramikk og bilelektronikk. Skolen fremstår som Romanias mest moderne og er gjenstand for stor oppmerksomhet fra hele landet.

Romanias fattige 
Den største grunnen til gatebarnsproblematikken er den enorme fattigdommen ute på landsbygda i Romania. Tusenvis av familier bor i jordhus, bygd opp av kumøkk og halmstrå. En sekkefille foran åpne hull i veggen erstatter dører og vinduer. Med vintertemperaturer som i Norge, fryser mange i hjel. På grunn av den enorme fattigdommen blir barn og ungdom sent til storbyene for å klare seg selv. Mange ender opp med et liv som kloakkbarn. 

Europa i Fokus sender hjelpetransporter (hjelpesendinger) med mat, klær og utstyr som blir samlet inn i Norge. Dette blir delt ut til fattige sigøynere, og rumenere som bor ute på landsbygda. Ved å dele ut mat og varme klær til fattige på landet, kan de fleste klare å ta hånd om sine egne barn. Dette har reddet hundrevis av fattige mennesker fra å dø av sult og kulde. 

Romania ble medlem av EU i 2007 og var pålagt å gjennomføre omfattende reformer i det statlige helsevesen. De store statlige barnehjemmene, der barn levede under uverdige forhold, tett «sammenstuet», måtte nedbygges. Rumenske myndigheter samarbeidet med Europa i Fokus for å bedre levevilkårene til hundrevis av barn i landets barnehjem. EU bidrog med en milliard norske kroner til reformen og Europa i Fokus var med å gjennomførte den. Det ble bygget seks institusjoner for barn, på ulike steder i Romania. Europa i fokus bistår i driften.

Evangelisk engasjement 
Europa i Fokus ønsker også å dekke det åndelige behovet, og hjelpe hele mennesket, gjennom kristen misjon.  De arrangerer bibelseminar, gir underhold (lønn) til pastorer, bygger kirker.

Organisasjon 
Styret i Europa i Fokus består av frivillige, som ulønnet ønsker å gjøre en innsats for sine medmennsker.

Litteratur 
 Boken Frantz Johansen, kloakkbarnas far ble utgitt på Rex forlag i 1997.

Kilder 
 Hjemmesiden til Europa i Fokus
 Gustavsen, Anne. 2006. Rumensk helsereform ber om hjelp fra norsk pinsemisjonær. Korsets Seier, 22. september 2006, side 10.

Eksterne lenker 
 
 

Norske misjonsorganisasjoner
Norske stiftelser
Organisasjoner etablert i 1991